open-index/open-wikipedia-markdown huggingface dataset:
14. århundre f.Kr.

## Begivenheter
* Det kinesiske Shang-dynastiet flytter hovedstaden til Yin
* Mitanni-riket kollapser.
* Kassittene reiser sin hovedstad Dur-Kurigalzu i Mesopotamia
* Festningsbyene Tiryns og Mykene blir reist i Hellas i kyklopisk stil
** Mykensk kultur avløser minoisk kultur på Kreta.
* Urnemarkskulturen oppstår i Sentral-Europa

## Oppfinnelser, oppdagelser
* De første kinesiske innskriftene, på bronsevaser og knokler
* Alfabetisk skrift påvist i Ugarit, Syria.
* Hettittene behersker utvinning og bearbeiding av jern
* Oppfinnelse av glassblåsing i Egypt

## Viktige personer
* Amenhotep III, farao i Egypt omk. 1390 – 1353
* Akhenaton, farao i Egypt omk. 1352 – 1336
* Tutankhamon, farao i Egypt omk. 1334 – 1325
* Horemheb, farao i Egypt omk. 1319 – 1292
* Suppiluliuma I, konge over Hettittene omk. 1358 – 1323
* Mursili II, konge over Hettittene, omk. 1322 – 1295
* Ashur-uballit I, konge over Assyria, omk. 1365 – 1330
* Pan Geng, keiser i Kina, omk. 1398 – 1371
* Profeten Moses

## Fødsler
Myten om argonautene oppstår i Hellas.

## Dødsfall
* Sommeren 1357 Egtvedpiken i Danmark
Skivarp

**Skivarp** er et tettsted i Skurup kommune i Skåne län i Sverige. I 2010 hadde tettstedet  innbyggere. 

Skivarps kirke er fra 1100-tallet. I 1570 fikk stattholder i Norge Christen Munk *Skiverup* i len. 

## Referanser
Phalanx CIWS

**Phalanx CIWS** (Close-In Weapon System) er et nærforsvarssystem som ble utviklet av General Dynamics sin avdeling i Ponoma for å beskytte krigsskip mot missiler. 
Systemet består av en M61 Vulcan gatlingkanon som er knyttet til et radarsystem som finner, følger og angriper innkommende mål. Det blir nå produsert av Raytheon.
Det finnes også en landbasert versjon, C-RAM.

## Utvikling
På slutten av 1960-tallet var den største trusselen mot overflatefartøyer missiler. Den amerikanske marinen hadde ikke noe effektivt forsvar mot missiler som trengte gjennom forsvaret som egne missiler gav så et program ble startet for å se om et radarstyrt kanonsystem kunne gi den beskyttelsen man trengte.

USS «King» var det første skipet som fikk montert systemet til utprøving i 1973. I 1974 ble den utrangerte destroyeren USS «Cunningham» utstyrt med systemet og det ble utført tester med en rekke forskjellige missiler og droner. Systemet ble også testet i forhold til elektroniske mottiltak ombord på destroyeren USS «Bigelow». I juli 1977 ble systemet godkjent og produksjonen startet i 1978. Det første fartøyet som var ferdig utrustet med systemet var  USS «Coral Sea» i 1980. Systemet er i 2008 bruk hos mer enn 20 land. US Navy har systemet montert på alle fregatter eller større overflatefartøy.

## Versjoner

Phalanx systemet finnes i flere forskjellige versjoner.

### Phalanx Block 0

Phalanx Block 0 er basisversjonen som består av søke og ildledingsradarer og en hydraulisk M61A1 Vulcan gatlingkanon med av skuddtakt på 3000 skudd i minuttet og et magasin på 980 skudd. Block 0 varianten er også basisen for de oppgraderte versjonene.

### Phalanx Block 1

Phalanx Block 1 har oppgradert søkeradar som gir større søkevinkel både horisontalt og vertikalt. Skuddtakten er økt til 4500 skudd per minutt ved at gatlingkanonen er pneumatisk og magasinet økt til 1500 skudd. Ammunisjonen er også byttet fra uran til wolfram.

### Phalanx Block 1A

Phalanx Block 1A har oppgraderte datamaskiner og mulighet for å koble ildledningssytemet til RAM.

### Phalanx Block 1B Phalanx Surface Mode

Phalanx Block 1B er en oppgradering av systemet så det også kan angripe små, raske overflatefartøy, saktegående fly og helikoptre.

## Litteratur

*

## Eksterne lenker

* Raytheon Phalanx produktark – besøkt 18. april 2008.
* Globalsecurity.org om MK-15 Phalanx – besøkt 11. januar 2009.
Rydsgård

**Rydsgård** er et tettsted i Skurup kommune i Skåne län i Sverige. I 2010 hadde tettstedet  innbyggere.

## Historie
Rydsgårds stasjonsamfunn oppstod ved etableringen av Malmö-Ystads järnväg i 1874. En stasjon ble anlagt ved broen over Skivarpsån på grensen mellom Villie og Örsjö sogn. Stedet fikk sitt navn etter Rydsgårds gods som lå fem kilometer lenger nord. I 1895 ble også Trelleborg-Rydsgårds järnväg (TRJ) etablert. Persontrafikken på TRJ ble nedlagt i 1956, men godstrafikken på strekningen Rydsgård-Skivarp fortsatte fram til 1970. Rydsgård lå opprinnelig delvis i Villie landskommun, Ljunits härad og delvis i Örsjö landskommun, Vemmenhögs härad. Begge disse kommunene ble i 1952 innlemmet i Rydsgårds landskommun. Nå inngår Rydsgård i Skurup kommune.

## Referanser
Aitor González

**Aitor González Jiménez** (født 1975) er en tidligere profesjonell spansk landeveissyklist.

Han startet sin profesjonelle karriere i 1998 for Avianca-Telecom, hans siste lag var Euskaltel-Euskadi. I 2002 vant han Vuelta a España for sykkellaget Kelme, og er også 2005-vinneren av Sveits rundt. Han har tre etappeseirer i 2002-utgaven av Vuelta a España, to i Giro d'Italia i 2002, en i Giro d'Italia i 2003 og en i Tour de France 2004. I 2005 ble han utestengt i to år for dopingbruk.

## Høydepunkter
* Seier i Sveits rundt i 2005.
* Etappeseier på etappe 14. i Tour de France 2004 
* Seier i Vuelta a España 2002.

## Referanser


## Eksterne lenker
*  Spansk fanside
*
Lars Rønningen

**Lars Rønningen** (født 1965) er en tidligere bryter som var medlem av Sp-09, deretter Oslo Bryteklubb, før han gikk til Kolbotn Idrettslag. 

Rønningen ble europamester to ganger i 1988 og 1992, fikk sølv i VM i 1989 og bronse i 1987. Han har fem nordiske mesterskap. Han deltok under sommer-OL for Norge i 1984 i Los Angeles, i 1988 i Seoul og i 1992 i Barcelona med syvendeplass i lett fluevekt i 1992 som beste resultat.

I NM har Rønningen tatt tittelen åtte ganger, to i 48-kilosklassen og seks i 52-kilosklassen.

Hans tre år eldre bror og treningspartner, Jon var også en internasjonal bryter, med OL-gull fra OL 1988 i Seoul og OL 1992 i Barcelona.

## Medaljer i norske mesterskap

## Referanser


## Kilder
* Profil hos Norges Bryteforbund.

## Eksterne lenker
*
Vikingbanken

**Vikingbanken** er en fiskebanke øst for Shetlandsøyene, utenfor Norskerenna. Store deler av området var tørt land i perioden fra 22 000 til 10 000 år siden, og kan ha vært isfritt og bebodd. Ved prøveboring etter olje ble det funnet et menneskegjort flintredskap på 143 meters dyp.

Tidligere har det særlig vært fisket makrell og sild. Bestandene ble kommersielt utarmet, og i 2010 vurderte Havforskningsinstituttet at det ikke var mulig å drive et økonomisk lønnsomt fiske. Seifisket var imidlertid fortsatt lønnsomt.

Ved oppstarten av petroleumsvirksomhet i Nordsjøen ble Vikingbanken skjermet for leteboring. Skjermingen opphørte i 1992, da regjeringen vedtok å utlyse blokk 30/8.

## Referanser


## Eksterne lenker
* Kart over fiskebanke fra met.no
Derlis Gómez

**Derlis Venacio Gómez López** (født 2. november 1972 i Ypacaraí) er en paraguayansk fotballspiller, for tiden målmann for Club Nacional i Paraguay.

Han har spilt landskamper for  og var en del av troppen til Fotball-VM 2006 i Tyskland, uten å spille en eneste kamp.

Gómez har en fortid som i Club Sol de América, Club Guaraní, Club 12 de Octubre, Sportivo Luqueño, Club Olimpia, Club Libertad, Club Nacional i Paraguay og Quilmes Atlético Club i Argentina. I 2003 ble Gómez tatt for bruk av kokain.

## Referanser


## Eksterne lenker
*
Cristian Mungiu

**Cristian Mungiu** (født 27. april 1968 i Iași) er en rumensk filmskaper. Han vant Gullpalmen i 2007 med filmen *[[4 måneder, 3 uker og 2 dager]]*.

Mungiu studerte engelsk litteratur ved Alexandru Ioan Cuza-universitetet i hjembyen, og arbeidet så noen år som lærer og journalist. Han gikk på filmskolen i București, og ble uteksaminert i 1998. Han laget kortfilmer noen år, før han kom med sin første spillefilm i 2002, *[[Vest (film, 2002)|Vest]]*. Filmen fikk god kritikk, og  ble blant annet vist på Filmfestivalen i Cannes samme år.

I 2007 kom Mungiu med sin andre spillefilm, *4 måneder, 3 uker og 2 dager*. Med denne ble Mungiu den første rumenske regissøren som ble belønnet med gullpalmen.

## Filmografi

### Spillefilm

* 2002 – *[[Vest (film, 2002)|Vest]]*
* 2005 – *Lost and Found* (episoden *Turkey Girl*)
* 2007 – *[[4 måneder, 3 uker og 2 dager]]* 
* 2009 – *Gylne tider*
* 2012 – *Beyond the Hills*
* 2016 – *Den store prøven*

### Kortfilm

* 2000 – *Corul pompierilor*
* 2000 – *Nicio întâmplare*
* 2000 – *Zapping*

## Referanser


## Eksterne lenker
*
Altay (Xinjiang)

**Altay** (kinesisk: 阿勒泰; pinyin: *Ālètài*; Wade-Giles: *Ā-lè-t'ài*; uigurisk: ئالتاي ; uigur-latin: *Altay*) er et prefektur understilt det kasakiske autonome prefektur Ili i Xinjiang i Folkerepublikken Kina. Altay har et areal på 118.015 km². 

## Administrative enheter
Prefekturet Altay har jurisdiksjon over ett byfylke (市 *shì*) og 6 fylker (县 *xiàn*). 

## Etnisk sammensetning

## Samferdsel
Kinas riksvei 216 fører fra Altay til byen Baluntai i fylket Hejing.

Kinas riksvei 217  begynner i Altay og ender i Kuqa, begge i Xinjiang.

## Eksterne lenker
* Lokalregjeringens hjemmesider
Adelaide-klassen

**Adelaide-klassen** er en australsk fregattklasse som bestod av seks skip. Klassen er basert på US Navy sin Oliver Hazard Perry-klasse. 
To av skipene, HMAS «Canberra» (FFG 02) og HMAS «Adelaide» (FFG 01), ble tatt ut av tjeneste i 2005 og 2008 for å finansiere oppgradering av de 4 andre.

Fra 2016 skal klassen erstattes av destroyere av Hobart-klassen.

## Litteratur

*
Jiuquan

**Jiuquan** (kinesisk: 酒泉; pinyin: *Jiǔquán*; Wade-Giles: *Chiǔ-ch'üán*) er et byprefektur i provinsen Gansu i Folkerepublikken Kina. Det har et areal på 179.744 km² og 962.000 innbyggere. 

## Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Administrative enheter

Byprefekturet Jiuquan har jurisdiksjon over et distrikt (区 *qū*), 2 byfylker (市 *shì*), 2 fylker (县 *xiàn*) og 2 autonome fylker (自治县 *zìzhìxiàn*). 

## Etnisk sammensetning (2000)

## Eksterne lenker
* 
* http://www.astronautix.com/sites/jiuquan.htm
Kevin Grubb

**Kevin Grubb** (født 19. april 1978 i Mechanicsville, Virginia, død 6. mai 2009) var en amerikansk NASCAR-fører. Han var utestengt på livstid fra NASCAR etter brudd på dopingbestemmelsene. Han var yngre bror av tidligere NASCAR-fører Wayne Grubb.

## Referanser


## Eksterne lenker
* 
* Karriere-statistikk
Jelena Guljajeva

**Jelena Guljajeva** (russisk: Елена Гуляева, født 14. august 1967 i Moskva) er en tidligere russisk høydehopper. 
Hun har en personlig rekord på 2.01&nbsp;meter, oppnådd i mai 1998 i Kalamata. I 1991 ble hun utestengt i to år for brudd på dopingbestemmelsene.

## Høydepunkter

## Referanser


## Eksterne lenker
*
Ólafur Gottskálksson

**Ólafur «Ole» Gottskálksson** (født 21. mars 1968 i Keflavík) er en tidligere profesjonell fotballspiller fra Island.

## Karriere
Ole Gottskálksson spilte for IA Akranes og KR Reykjavík før han i juli 1997 gikk fra Keflavík ÍF til skotske Hibernian for £200&nbsp;000. Han spilte 70 kamper for Hibernian før han i mai 2000 gikk på gratis overgang til Brentford. Han spilte 73 kamper for Brentford, og på et tidspunkt måtte han selv betale for egen målvaktstrener, siden returnerte han til Island for å spille for Grindavik. I 2005 da han spilte for Torquay United ble han avkrevd en dopingtest, som han motsatte seg ved å forlate Torquay uten en gang å informere kjæresten sin. I juni 2005 ble Gottskálksson utestengt fra organisert fotball på livstid.

## Landskamper
Han spilte ni landskamper for . 

## Referanser


## Eksterne lenker
*
Jason Grimsley

**Jason Alan Grimsley** (født 7. august 1967 i Cleveland, Texas) var tidligere en profesjonell Major League Baseball-spiller. 8. september 1989 startet han som pitcher for Philadelphia Phillies, og spilte senere for Cleveland Indians, Anaheim Angels, New York Yankees, Kansas City Royals, Baltimore Orioles, og sist for Arizona Diamondbacks.Diamondbacks løsrev han senere fra kontrakten etter hans eget ønske da det ble klart i juni 2006 at han hadde brukt ulovlige prestasjonsfremmede preparater. 12. juni 2006 ble Grimsley suspendert i 50 kamper for brudd på dopingbestemmelsene. 

21. januar 2005 krasjet et fly i huset til Grimsley. Han var ikke hjemme da det skjedde, konen, datteren, og barnepasseren slapp uskadet fra hendelsen. Piloten og fire passasjerer ble drept

## Bruk av dopingmidler
I september 2006 innrømmet Grimsley å ha brukt veksthormoner, amfetamin og steroider gjennom deler av karrieren. 

## Referanser


## Eksterne lenker
* 
* Jason Grimsley karriere statistikk 
* Grimsley affidavit
Carlos Gurpegui

**Carlos Gurpegui Nausia** (født 19. august 1980) er en spansk fotballspiller som spiller for Athletic Bilbao, som sentral midtbanespiller.
 
Som et produkt fra det berømte Lezama ungdomsakademiet, debuterte Gurpegi i La Liga 31. mars 2002, i et 5-2 tap mot Villarreal CF. De neste fire årene var han et selvskreven førstevalg på midtbanen, i en periode hvor han spilte 121 kamper.  

I juli 2006 ble han suspendert i to år etter å ha testet positivt på nandrolon i 2002. Han forsøkte å få dommen opphevet ved å legge frem bevis med støtte fra et spansk universitet hvor han hevdet at kroppen hans produserte metabolitt av nandrolon naturlig, men dette førte ikke frem.

## Referanser


## Eksterne lenker
* 
* Spillerprofil på Athletic's hjemmeside
Jens Holmboe (1821–1891)

:*Det finnes flere personer ved navn [[Jens Holmboe]].*

**Jens Holmboe** (født 14. juli 1821 i Tromsø, død 13. juni 1891 i Kristiania) var en norsk embetsmann, statsråd og stortingsrepresentant.

Holmboe tok juridisk embetseksamen i 1845. Han var fogd og sorenskriver i Hammerfest fra 1856. Da Finmarkens amt blei delt i to (Finmarkens amt og Tromsø amt) i 1866, blei han amtmann i den nordlige delen, et embete han hadde fram til 1874.

Han blei valgt til stortingsrepresentant for Finnmarken i 1859, 1862 og 1868. I 1874 til 1884 var han statsråd med varierende poster (Justisdepartementet, Finansdepartementet, Kirke- og undervisningsdepartementet, Marinedepartementet), og han var også i perioder medlem av statsrådsavdelinga i Stockholm. Ved riksrettssaken i 1884 blei han fradømt statsrådsembetet. I 1886 blei han igjen innvalgt på Stortinget fra Finmarken. Han representerte da Høyre.

Han var seinere byfogd i Arendal og sorenskriver i Moss. I 1889 blei han på ny innvalgt på Stortinget, denne gangen fra Smaalenenes amt.

Jens Holmboe var sønnesønn av Jens Holmboe (1752–1804), som organiserte nyryddinga av Målselv og Bardu. Han var videre far til Michael Holmboe og farfar til botanikeren Jens Holmboe (1880–1943).

Holmboe ble utnevnt til ridder av St. Olavs Orden i 1868 og kommandør av 1. klasse i 1879. Han hadde også storkorset av Nordstjerneordenen og var ridder av den russiske St. Stanislaus Orden.

## Referanser


## Eksterne lenker
* 
*
Maki

**Maki** (מק"י) er et israelsk kommunistparti. Navnet er et akronym for Ha'Miflaga Ha'Komunistit Ha'Ysraelit, og partiet ble dannet i 1948 av restene av Det palestinske kommunistpartiet innenfor grensene av den nye staten Israel. Partiet var ikke sionistisk, men det anerkjente Israel. Det mente også at de palestinske araberne hadde rett til å opprette sin egen stat, i samsvar med FNs forslag om deling av landet. Partiet tilhøyrte Den kommunistiske verdensbevegelsen og støttet Sovjetunionen. Maki fikk mellom tre og seks plasser i det israelske parlamentet Knesset fra starten til 1965. 

På grunn av de stalinistiske rettssakene mot jødiske kommunister i Tsjekkoslovakia, brøt det prosovjetiske venstresionistiske arbeiderpartiet Mapam med Sovjetunionen i 1953. Da gikk noen Mapam-medlemmer over til Maki, med Moshe Sneh i spissen. I 1965 delte Maki seg mellom en i hovedsak jødisk gruppe ledet av Sneh, som var kritisk til den stadig mer fiendtlige sovjetiske politikken overfor Israel, og en gruppe som i hovedsak besto av israelske arabere, som gikk ut og opprettet Rakah, Den nye kommunistlista. Rakah ble anerkjent av Sovjetunionen som det «offisielle» israelske kommunistpartiet. 

Etter dette ble Maki svekket, og hangla videre til det gikk inn i venstrepartiet Ratz i 1984. Dette gikk i sin tur sammen med to andre venstreparti og grunnla Meretz noen år senere. 

Rakah ble sett på som et «arabisk» parti selv om det helt frem til slutten av 1980-åra ble ledet av jødiske Meir Vilner. I 1977 dannet partiet valgalliansen Hadash, Den demokratiske fronten for fred og likhet, sammen andre ikke-sionister. I 1989 endret Rakah offisielt navnet sitt tilbake til Maki og er fremdeles den ledende krafta i Hadash, som regelmessig vant mellom tre og seks seter ved valg til Knesset. 

## Referanser


## Eksterne lenker
*
Salvador (navn)

**Salvador** er et mannsnavn med opprinnelse i det vulgærlatinske navnet *Salvator*, som betyr «frelser».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Salvador Dalí (1904–1989), katalansk kunstner
* Salvador Allende (1908–1973), chilensk president
* Salvador Gonzáles Escalona (født 21. oktober 1948), cubansk kunstner
* Salvador Sanchez (født 1980), norsk rapper
* Salvador Sobral (født 1989), portugisisk sanger

## Se også
* El Salvador, land i Mellom-Amerika
* Salvador, by i Brasil

## Referanser


## Eksterne lenker
*
September (navn)

**September** er et kvinnenavn dannet av navnet på måneden september, som betyr «syvende måned» på latin.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* September (sanger) (f. 1984), svensk sanger, egentlig Petra Marklund

## Se også
* The September When, norsk rockeband

## Referanser


## Eksterne lenker
*
Knut Helmer Berg

**Knut Helmer Berg** (født 1944) er en norsk tidligere fotballspiller. Som broren, Harald Johan Berg, startet Knut Berg i hjembyens Bodø/Glimt. Deretter gikk han, som broren gjorde to sesonger tidligere, til Lyn FC, der han spilte 101 kamper og scoret 25 mål i perioden 1966-71. Med Lyn FC vant han serien i 1968, samt cupen i 1967 og 1968. Han fikk også med seg to kamper i Serievinnercupen i 1969, da Lyn tapte 0–16 over to kamper mot Leeds United. Knut Berg spilte begge kampene da Lyn røk ut for FC Barcelona i cupvinnercupens kvartfinale med 4-5 sammenlagt i 1969.

Knut Helmer Berg er sammen med sin bror, Harald, opphavet til fotballfamilien Berg fra Bodø. 

## Meritter
* **Seriegull**: 1968 (Lyn)
* **Cupmester**: 1967, 1968 (Lyn)

## Referanser
Novotsjeboksarsk

**Novotsjeboksarsk** (russisk: , tsjuvasjisk: ) er en by i Republikken Tsjuvasjia i Russland. Den ligger ved elva Volgas sørlige bredd, rundt 10&nbsp;km øst for Tsjeboksary. Innbyggertall: 125&nbsp;857 (folketelling 2002), 114&nbsp;760 (folketelling 1989).

Novotsjeboksarsk ble grunnlagt i 1960 som en satellittby til Tsjeboksary. Byen ble bygget på et tidligere ubebygd område, og den raskt voksende byen tok etter hvert opp i seg flere omkringliggende landsbyer. Den passerte 100&nbsp;000 innbyggere i 1983.

Tsjeboksary vannkraftverk i Volga ligger like ved byen.

## Kjente personer fra Novotsjeboksarsk
Olga Jegorova &ndash; langdistanseløper

## Referanser


## Eksterne lenker
* 
* Novotsjeboksarsk på MojGorod.ru (russisk)
Ante meridiem

**Ante meridiem**, **AM**, er latin for formiddag (*Ante* = før, *meridie* = middagstid ) og brukes i noen land/språk for å angi et klokkesletts tid på døgnet (første halvdel). AM strekker seg fra midnatt til middag. 7 AM betyr klokken syv om morgenen (eller 07:00). 

Motsetningen til ante meridiem er post meridiem (PM).
Formiddag

**Formiddag** er den perioden av dagen som avløser morgen. Som definert til bruk i værvarsler starter formiddagen klokken 09.00 og varer frem til klokken 12.00 (middag). Formiddag avløses av ettermiddag som går videre over i kveld.

I litt videre forstand kan formiddag beskrive hele den første halvdel av døgnet, med uttrykket ante meridiem (a.m.) hentet fra latin.

## Referanser
Arbeidsmiljøutvalg

**Arbeidsmiljøutvalg** (**AMU**) er et samarbeidsutvalg for å med hensikt i å bedre arbeidsmiljøet på en arbeidsplass. I et AMU sitter det med representanter fra både arbeidsgiver og arbeidstakere. AMU deltar i planlegging og organisering av helse, miljø og sikkerhet(HMS)-arbeidet. AMU kan utarbeide egne HMS-dokumenter for å ivareta helse, miljø og sikkerhet i arbeids- og læringsmiljøet. AMU er regulert i Arbeidsmiljølovens § 7-1.

## Referanser




## Eksterne lenker
* FOR 1977-04-29 nr 07: Forskrift om verneombud og arbeidsmiljøutvalg. i Lovdata
* Arbeidsmiljøutvalg (AMU) – faktaside hos Arbeidstilsynet
Sowetoopprøret

**Soweto-opprøret** er betegnelsen på en rekke trefninger mellom skoleungdom og myndigheter i Soweto, Sør-Afrika den 16. juni 1976. Flere hundre skoleungdom ble drept, mens over 1000 ble skadet.

16. juni er i dag offentlig høytidsdag i Sør-Afrika under navnet *National Youth Day*

## Bakgrunn
De konkrete grunnene for opprøret var at myndighetene ønsket å bytte undervisningsspråk i townshipen fra engelsk til afrikaans, hvor afrikaans var assosiert til det undertrykkende regimet. Afrikaans var ikke de fargedes morsmål. Det var vanligvis bantu. Afrikaans er et språk som stammer fra nederlandsk og var boernes språk. 

Opprøret regnes som et vendepunkt i antiapartheidkampen, og spredde seg snart utover hele landet.

## Opprøret
I alt var det 20&nbsp;000 mennesker som demonstrerte. Politiet regnet med at 556 mennesker ble drept og 4&nbsp;000 ble såret. Opprøret varte ut til 1978, men tilsvarende opprør med utgangspunkt i ungdomsskoler fortsatte utover hele 1980-tallet i Sør-Afrika. I boka *Mandelas land* basert på intervjuer forfatteren har hatt med Nelson Mandela beskrives begynnelsen på opprøret slik: 

Det er uenigheter om tallene på de døde. Det varierer fra 200-600. Den daværende regjeringen hevdet at bare 23 studenter ble drept. Antall sårede ble antatt å være over 1&nbsp;000 menn, kvinner og barn.

## Virkninger
TV-bilder fra opprøret ble viktige. Fotografiet av Hector Pietersons lik, tatt av fotografen Sam Nzima ble vist sammen med mange andre bilder på TV-kanaler over hele verden og gjorde sitt til fordømmelsen av apartheid-regimet.

Gatene ved Orlando West Secondary School hvor Sowetoopprøret fant sted ble i 2024 utpekt som et verdensarvområde sammen med 13 andre steder fra kampen mot apartheid, under navnet Nelson Mandela minnesteder.
## Se også
* Nelson Mandela minnesteder

## Referanser
Ettermiddag

**Ettermiddag** er den perioden av dagen som avløser formiddagen. Tidspunktet middag er definert til å være klokkeslettet 12.00, så ettermiddagen starter etter tidspunktet middag. Ifølge definisjonen fra Meteorologisk institutt starter ettermiddagen klokken 12.00 og varer frem til 18.00. Ettermiddagen avløses av kveld, som igjen går over i natt.

I litt videre forstand kan ettermiddagen beskrive hele den siste halvdel av døgnet, med uttrykket post meridiem (p.m.) hentet fra latin, eller tiden etter et middagsmåltid (som igjen har varierende tidspunkt) til kveld.

## Referanser
Tallit

**Tallit** (hebraisk: ; jiddisch, flertall *taleysm*; nynorsk: *tallét*) er et bønnesjal som benyttes under morgenbønnen (Shacharit-bønnene) innen jødedommen, under Tora-tjenestene og på jom kippúr og andre helligdager. Den har spesiell hyssing og knytte frynser kjent som *sisít* festet på de fire hjørnene. Bibelen bemyndiger at sisíten skal ha en blå tråd kjent som tekhelet.  Siden Bibelen selv ikke beskriver hvordan man skal knyte sisíten, har tolkninger av den muntlige tradisjonen resultert i et antall forskjellige knytninger.

## Terminologi
Ordet *tallit* på moderne hebraisk er uttalt  (ta-LIT), med trykket på den siste stavelsen. Mindre vanlig i dag, men utbredt historisk, er uttalen *tallet* . Det samme ordet uttalt  TA-les på jiddisch, med trykket på den første stavelsen. Begge stavelsene er vanligvis vekslet og viser til samme ting.

Den korrekt flertallsformen av *tallit* i moderne hebraisk er *tallitot*, uttalt  ta-li-TÅT; den tradisjonelle sephardi-flertallsformen av *tallét* er *talletot*, uttalt  ta-leh-TÅT. Den jiddischke flertallsformen, som har sine røtter i middelaldersk askenasis' hankjønnsform tallēt (sammenlig moderne askenasis/israelsk hebraisk *tallit gadol* med den maskuline formen av adjektivet) med den overensstemmende flertallsendingen *-im* og diftongering av den betonte *ē*, er *taleisim,* uttalt  ta-LEI-sm. Igjen, alle disse flertallsformene er skiftende og er mer eller mindre sett og hørt.

## Se også
* Tefillin, jødiske bønneremmer

## Referanser
Kozlovka

**Kozlovka** (russisk: , tsjuvasjisk: ) er en by i Republikken Tsjuvasjia i Russland. Den ligger på høyre bredd av elva Volga, rundt 70&nbsp;km sørøst for Tsjeboksary. Innbyggertall: 12&nbsp;057 (est. 2006), 13&nbsp;054 (folketelling 2002).

Bosetningen ble grunnlagt i 1671. Den fikk status som bymessig bosetning i 1938 og bystatus i 1967.

## Referanser


## Eksterne lenker
*
Friedrich Dollmann

**Friedrich Dollmann** (født 2. februar 1882 i Würzburg i Bayern, død 30. juni 1944 i Le Mans i Frankrike) var en tysk general under andre verdenskrig. Han er mest kjent for sin rolle under invasjonen i Normandie. Han deltok også i første verdenskrig.

## Liv og virke
### Bakgrunn
Friedrich Dollmann gikk inn i hæren i 1899. Han studerte ved Generalstabens Krigsakademi fra 1909. 

### Første verdenskrig
Under de første to år av første verdenskrig var han luftobservatør. Dollmann ble flyttet til Generalstaben den 5. november 1917, som del av 6. infanteridivisjon. Han ble overført til den bayerske generalstab hvor han den 21. januar 1918 fikk kommando over 6. armé. 

### Mellomkrigstiden
I mars 1919 ble han utnevnt til ministeriet for militære anliggender og så til Generalstabens fredskommisjon. Etterpå forble Dollmann i det nyopprettede Reichswehr i mellomkrigstiden.

### Annen verdenskrig
Rett etter utbruddet av andre verdenskrig ble han utnevnt til generaloberst og fikk kommandoen over den tyske 7. armé. Denne ledet han under slaget om Frankrike. Etter den tyske seieren, ble han satt til å lede okkupasjonsstyrken og bygge opp forsvaret i Bretagne og Normandie.

Til tross for at den allierte invasjonen var ventet tidlig i juni 1944, senket Dollmann beredskapen på grunn av det dårlige været 4. juni og deltok i stedet på en stabsøvelse. Slik var hans kommando noe fraværende da invasjonen virkelig kom. Men Dollmann ledet den innbitte tyske motstanden i Normandie fram til han døde av hjerteattakk 30. juni, da han fikk melding om at han ville bli stilt for krigsrett på grunn av at byen Cherbourg hadde falt i amerikanske hender.

## Referanser


## Kilder
* Harrison, George A., *Cross-Channel Attack. The United States Army in World War II: The European Theater of Operations*, 1951. Reprint, Washington, D.C., 1970. 
* Ryan, Cornelius: *Den lengte dagen – [[D-dagen]] tirsdag [[6. juni]] [[1944]]*

## Eksterne lenker
* Biografi i ''Lexicon der Wehrmacht'' (tysk)
Mariinskij Posad

**Mariinskij Posad** (russisk: , tsjuvansk: ) er en by i Republikken Tsjuvasjia i Russland. Den ligger på høyre bredd av elva Volga, rundt 30&nbsp;km øst for Tsjeboksary. Innbyggertall: 10&nbsp;273 (folketelling 2002).

Den ble grunnlagt i 1620 som landsbyen *Sundyr* (russisk: Сундырь), oppkalt etter elva Sundyrka. I 1856 ble navnet endret til Mariinskij Posad, etter dronning Maria Aleksandrovna. Den fikk bystatus i 1920.

Byens næringsliv omfatter produksjon av byggematerialer, maskinbygging, næringsmiddelindustri og et kabelverk. Mariinskij Possad har også en elvehavn ved Volga.

## Referanser


## Eksterne lenker
*
Jens Holmboe

**Jens Holmboe**  er navnet til flere personer:

* Jens Holmboe (1752–1804), som organiserte nyryddinga av Målselv og Bardu
* Jens Holmboe (1821–1891), embetsmann, stortingsmann og statsråd
* Jens Holmboe (1880–1943), botaniker
* Jens Stuevold Holmboe (1943–), oversetter
Det fins også en svensk lege, Jens Holmboe, i Hudiksvall, f. 1947, sønn av den norsk-svenske lege Arne Holmboe
Arad (Israel)

**Arad** (hebraisk עֲרָד; arabisk عراض) er en moderne by i Sørdistriktet i Israel, på grensa til ørknene i Judea- og Negev. Byen er den første planlagte byen i Israel og ble grunnlagt i 1962.

Byen ligger 25 km vest for Dødehavet og 45 km øst for Beersheba. Det bor 23&nbsp;300 mennesker i byen, inkludert askenasiske og sefardiske jøder, både sekulære og religiøse, beduiner, svarte hebreere, samt israelere født i Israel og nye immigranter. Byen ble grunnlagt i november 1962 som den sist grunnlagte utviklingsbyen og den første planlagte byen i Israel. Byen er kjent for å være ren, ha tørr luft og fungerer som en stor attraksjon for mennesker med astma fra hele verden.

Som den nest-største byen i Israel i areal (embetsområde) finnes det mange store offentlige steder og fasiliteter i Arad, blant annet Tel Arads ruiner, Arad park, en flyplass og Israels første legale rasebane. Den er også velkent for sine årlige musikkfestivaler, som var den mest populære musikkfestivalen i landet frem til 1995, og fremdeles blir holdt årlig.

## Søsterbyer
*  Burlington, Vermont
*  Wilmington, Delaware
*  Dinslaken

## Referanser


## Eksterne lenker
*
Aliyah

:*For kvinnenavnet, se [[Aliyah (navn)]].*

**Aliyah** (hebraisk עלייה, *Aliya*, «oppstigning») refererer til jødisk innvandring til Israels land (og siden staten ble opprettet i 1948, Staten Israel). Det motsatte fenomenet, jødisk utvandring fra Israel, blir referert til som *[[yerida]]* (*utvandring*).

## Religiøse, ideologistiske og kulturelle konsepter
*Aliyah* blir betraktet som et viktig konsept i jødisk kultur og et grunnleggende konsept i sionismen, ivaretatt i *[[Loven om tilbakevending]]*, som gir alle jøder rett til å innvandre til og bosette seg i Israel og ved det automatisk oppnå israelsk statsborgerskap. Jøder som gjennomfører *aliyah* blir kalt for *oleh* (m. entall), *olah* (f. entall) eller *olim* (flertall). Mange religiøse jøder ser på *aliyah* som tilbakekomsten til Det lovede land som en del av Guds bibelske løfte til etterkommerne av de hebraiske patriarkene Abraham, Isak og Jakob. Aliyah er etter noen tolkninger inkludert som et bud i de 613 bud gitt av Tanakh.

Innen sionismen inkluderer uttrykket *aliyah* (flertall *aliyot*) både frivillig innvandring av ideologiske, følelsesmessige eller praktiske grunner og flukt fra jødisk forfølgelse. Størsteparten av jødene som i dag bor i Israel, har røtter i andre land. Mange av disse valgte selv å bosette seg i Israel fremfor andre land, selv om en del også ble tvunget til å forlate sitt opprinnelige hjemland. Israel, som vanligvis blir referert til som et «innvandrerland», er også, i større målestokk, et flyktningland.

I den vanligste tradisjonelle jødiske rekkefølgen av Tanakhs bøker, er det siste ordet i Tanakh (altså det siste ordet i den originale hebraiske versjonen i Andre Krønikebok 36,&nbsp;23) *veya`al*, en bydeform med samme røtter som ordet aliyah, og betyr «la ham dra opp [til Israel]».

### Sionistisk aliyah (Fra 1882)
I sionistisk historie er de forskjellige aliyahbølgene, som begynte da *[[bilu]]im* ankom Israel fra Russland i 1882, ofte kategorisert etter dato og immigrantenes hjemland.

### Første aliyah (1882–1903)

Mellom 1882 og 1903 innvandret rundt 35&nbsp;000 jøder til Palestina, som da var en provins i Det osmanske riket. Majoriteten av disse hørte til Hovevei Zion- eller Bilu-bevegelsen, og kom fra det jødiske bosetningsområdet i Tsar-Russland, og en mindre del kom fra Jemen. Mange grunnla jordbrukssamfunn. Blant byene disse innvandrerne opprettet er Petah Tikva (allerede i 1878),  Rishon LeZion, Rosh Pina og Zikhron Ya'aqov. I 1882 etablerte jemenittiske jøder en ny bydel i Jerusalem i Silwan, sørøst for murene av Gamlebyen ved Olivenberget.

### Andre aliyah (1904–1914)

### Tredje aliyah (1919–1923)

## Se også
* Sionisme

## Litteratur
*Ben-Gurion, David* From Class to Nation: Reflections on the Vocation and Mission of the Labor Movement*  (hebraisk),  Am Oved (1976)
Kanasj

**Kanasj** (russisk: Кана́ш) er en by i Republikken Tsjuvasjia i Russland. Den ligger rundt 70&nbsp;km sør for Tsjeboksary. Innbyggertall: 50&nbsp;593 (folketelling 2002), 54&nbsp;585 (folketelling 1989).

Kanasj ble grunnlagt i 1891 som *Sjikhrany* (russisk: Шихраны), og fikk sitt nåværende navn i 1925. Byen ligger ved et viktig jernbaneknutepunkt.

## Eksterne lenker
*
Liste over fredsavtaler i Midtøsten

Dette er en **liste over fredsavtaler i Midtøsten**. Den er ikke komplett.

## Syrias diplomati og fredsavtaler
*UNSMIS

## Irakisk-kurdisk diplomati
*Alger-avtalen (1975)

## Arabisk-israelsk diplomati og fredsavtaler
*Fredsforslag lagt frem av greve Folke Bernadotte (1947–1948)
*Sikkerhetsrådets resolusjon 242  (22. november 1967)
*Sikkerhetsrådets resolusjon 338 (22. oktober 1973)
*Camp David-avtalen (1978)
*Den egyptisk-israelske fredsavtalen (1979)
*Madridkonferansen i 1991
*Oslo-avtalen (1993)
*Interimsavtalen (Oslo II) (1995)
*Wye-avtalen (23. oktober, 1998)
*Camp David-forhandlingene 2000
*Taba-forhandlingene (januar, 2001)
*Elon-fredsplan (2002)
*Veikartet for fred (30. april 2003)
*Genève-avtalen (20. oktober 2003)
*Camp David-forhandlingene 2000
*Genève-avtalen (20. oktober 2003)

## Den tyrkiske frigjøringskrigen diplomati
*Alexandropoltraktaten (1920)
*Lausannetraktaten (1923)

## Første verdenskrig diplomati
*Sykes-Picot-avtalen (1916)
*Hussein-McMahon-korrespondansen
*Paris fredskonferanse, 1919
*Freden i Sèvres
Levanger lærerhøgskole

**Levanger lærerhøgskole** var en høgskole for lærerutdanning på Levanger i Nord-Trøndelag. Skolen ble etablert som *Levanger offentlige lærerskole* i 1892 og ble i 1994 fusjonert inn i Høgskolen i Nord-Trøndelag.

Skolen var en direkte videreføring av Klæbu seminar, etablert 1839, som i 1892 nedla sin virksomhet i Klæbu og flyttet til Levanger. Den het *Levanger lærerskole* fra 1967 og *Levanger lærerhøgskole* fra 1981. 

Fra 1984 tilbød skolen høgskolestudier i andre fag. Først et grunnfag i ledelse og personalarbeid, og fra 1989 også ingeniørutdanning. Som følge av fagutvidelsen endret skolen navn til **Høgskolen i Levanger** fra 1992 til høgskolereformen i 1994.

## Litteratur
* Anders Forfang. *Klæbu seminar : et lidet mindeskrift : med tillæg om Levanger lærerskole*. Trondheim, 1902
* Karl Ræder og Ånund Vatne. *Frå Levanger lærarskole til 125-års minnet for Klæbu seminar*. Levanger, 1966
* *Levanger lærarskole, Klæbu seminar 150 år*. Redigert av Tov Solheim. Levanger, 1989. 
* Birger Sivertsen. *Klæbu seminar : et intellektuelt arnested på bygda 1839-1892*. Tapir forlag, 2001. 

## Eksterne lenker
* kildenett.no: ''Høgskolen i Nord-Trøndelag
Tsivilsk

**Tsivilsk** (russisk: , tsjuvasjisk: ) er en by i Republikken Tsjuvasjia i Russland. Den ligger ved elva Tsivil, rundt 30&nbsp;km sørøst for Tsjeboksary. Innbyggertall: 12&nbsp;967 (folketelling 2002), 10&nbsp;053 (folketelling 1989).

Tsivilsk blir første gang nevnt i 1584, i et edikt fra regenten Boris Godunov, som lot bygge en festning på stedet, som innen 1590 hadde blitt til en bosetning. Den fikk byrettigheter i 1781.

## Referanser


## Eksterne lenker
*
Sjumerlja

**Sjumerlja** (russisk: , tsjuvasjisk: , *Şěměrle*) er en by i Republikken Tsjuvasjia i Russland. Den ligger på den nordøstlige bredden av elva Sura, rundt 110&nbsp;km sørvest for Tsjuvasjias hovedstad Tsjeboksary. Byen har et areal på 13,3 km² og hadde 31&nbsp;720 innbyggere under folketellingen i 2010.

Sjumerlja ble grunnlagt i 1916 og fikk bystatus i 1937. Byen befinner seg langs jernbanestrekningen Nizjnij Novgorod&ndash;Uljanovsk.

## Folketall

*Merknad*: 1959–2010 er data fra folketellinger

## Eksterne lenker
*
FNs delingsplan for Palestina

**FNs delingsplan for Palestina** ble den 29. november 1947 stemt frem av De forente nasjoner for å avslutte Det britiske palestinamandatet innen 1. august 1948, for å løse Midtøsten-konflikten i Det britiske palestinamandatet. 

## Resolusjon 181

Planen ble formelt benevnt som «FNs hovedforsamlings resolusjon 181». Planen ble godkjent av FNs hovedforsamling med 33 stemmer mot 13, med 10 nøytrale. For å ta høyde for stor innvandring etter jødeforfølgelsene i Europa og holocaust, ble jødene tildelt 56 % av *mandatområdet* Palestina mens araberne fikk 43 %, med resten (1 % - Jerusalem og omgivelser) som *[[corpus separatum]]*, en internasjonal sone. I området som ble tiltenkt jødene var det på dette tidspunktet jødisk majoritetsbefolkning på ca.  mot  arabere. Til FN hadde Jewish Agency forsikret at de ikke ønsket å opprette en ren etnisk jødisk stat, men en stat med like rettigheter for alle innbyggere.

Det er verdt å merke seg at det britiske Mandatet for Palestina omfattet både mandatområdet Palestina og Transjordan (som utgjør 77% av *området* Palestina), og at FNs delingsplan kun omfattet mandatområdet Palestina, området vest for Jordanelven.

## Mottakelse blant jøder og arabere

Planen ble sett på som urettferdig av de arabiske innbyggerne i palestinamandatet, og ble avvist både av dem og de arabiske nabostatene. Jødene var misfornøyde med å ikke få kontroll over Jerusalem, men delingsplanen ble likevel akseptert av Jewish Agency for Palestina og av de fleste sionistiske fraksjoner. Den arabiske høyere komité, Den arabiske liga og andre arabiske ledere og regjeringer avviste det og indikerte en uvilje til å akseptere noen form for territoriell inndeling, og argumenterte for at det brøt med prinsippene om nasjonal selvbestemmelse i FN-pakten som gitt folk rett til å bestemme sin egen skjebne. De kunngjorde at de hadde til hensikt å ta alle nødvendige tiltak for å forhindre implementeringen av resolusjonen. Deretter brøt det ut en borgerkrig i Palestina, og planen ble ikke implementert.

Planen ville dele opp Palestinaterritoriet inn i jødiske og arabiske stater, med det store Jerusalem-område, inkludert Betlehem, under internasjonal kontroll.

## Se også
* Området Palestina
* staten Palestina

## Referanser


## Litteratur
* 

## Eksterne lenker
*
Carden-Loyd Mk VI

**Carden-Loyd Mk VI** var en britisk lett stridsvogn («tankette»).

I 1920-årene fikk man i Frankrike og Storbritannia en endring i hvordan man så for seg stridsvognens utforming og rolle på slagmarken. I stedet for store stridsvogner med store mannskaper så man for seg små tallrike en- eller tomanns stridsvogner som skulle fungere som et slags mobilt infanteri utstyrt med mitraljøser. Serien med lette stridsvogner produsert av Carden-Loyd var et av resultatene av denne tilnærmingen til utforming og taktikk.

Mk VI bygget videre på tidligere design utviklet av Carden-Loyd og ble produsert fra 1928 av Vickers-Armstrongs som da hadde kjøpt opp Carden Loyd. Mk VI var utstyrt med en mitraljøse som også kunne fjernes fra kjøretøyet og monteres på en egen trefot, og representerer et skille mellom idéen om små lette en- og tomanns stridsvogner og overgangen til idéen om et transportkjøretøy for våpen som ble videreutviklet i form av for eksempel Universal Carrier.

Carden-Loyd Mk VI ble eksportert til flere land. Den ble også produsert under lisens i en rekke land og mange senere stridsvogner basert på Mk VI ble utviklet, blant annet de italienske Carro Veloce 29 og Carro Veloce 33, de polske TK.1 og TK.3 og den sovjetiske T-27.

## Kilder
Visible Noise

**Visible Noise** er et britisk plateselskap. Blant gruppene til selskapet er Lostprophets, Bring Me the Horizon og Bullet for My Valentine.

## Eksterne lenker
*
Alatyr (by)

**Alatyr** (russisk: , tsjuvasjisk: ) er en by i Republikken Tsjuvasjia i Russland. Den ligger ved samløpet mellom elvene Sura og Alatyr, rundt 150&nbsp;km sørvest for Tsjeboksary. Innbyggertall: 43&nbsp;161 (folketelling 2002).

Den ble grunnlagt i 1552 som en befestet utpost. Bystatus ble innvilget i 1780. Alatyrs betydning vokste kraftig etter byggingen av jernbanen Moskva&mdash;Rjazan&mdash;Kazan i 1894.

## Referanser


## Eksterne lenker
*
Liste over universiteter og høyskoler i Israel

Det er åtte offisielle universiteter i Israel. I tillegg er det et par dusin høyskoler og andre institutter for høyere utdanning, så vel som ca. et dusin utenlandske universitetsforlengelser. Alle har akademisk oppsyn av Styre for høyere utdannelse i Israel (CHEI). Hovedforskjellen mellom et universitet og en høyskole i Israel er at kun universiteter kan gi doktorgrader. Teoretisk sett kan en høyskole søke til CHEI for å oppgradere sin status til universitet.

## Universiteter

## Høyskoler

Andre institutter for høyere utdanning i Israel er anerkjent av CHEI til å kunne gi bachelorgrader (og i noen tilfeller mastergrader) kalt *colleges* (hebraisk: , *Mikhlalot*). Landet har også over tyve lærerhøyskoler eller seminarer; de fleste gir ikke utdannelse utover bachelor-graden i utdanning (B.Ed.)

## Se også
* Utdanning i Israel

## Referanser


## Eksterne lenker
*  Styre for høyere utdannelse i Israel og dets offisielle beskrivelse av forskjellige typer israelsk høyere utdannings-institutter, og deres komplette lister.
*  Oppropet om boikott av israelske universiteter fra PACBI (The Palestinian Campaign for the Academic and Cultural Boycott of Israel)
Alatyr

**Alatyr** kan vise til:

*Alatyr – en by i Tsjuvasjia i Russland
*Alatyr – ei elv i Mordovia, Tsjuvasjia og Nizjnij Novgorod oblast i Russland
*Alatyrsteinen – fra russisk mytologi
Det franske keiserdømme

**Det franske keiserdømme** var navnet på to statsdannelser i Frankrike på 1800-tallet.

*Det første franske keiserdømme med Napoleon I av Frankrike (1804-1814 og en periode i 1815)
*Det andre franske keiserdømme med Napoleon III av Frankrike (1852–1870)
Medium Tank Mk III

**Medium Tank Mk III** var en britisk stridsvogn nær beslektet med Medium Tank A6-serien produsert av Vickers-Armstrongs. Bare tre prototyper ble bygget av denne stridsvognen før den ble kansellert.

Mk III hadde ett hovedtårn med en 3 punds kanon og en 7,62 mm mitraljøse montert koaksialt med denne. Foran hovetårnet hadde den to mindre tårn med en 7,62 mm mitraljøse hver.
Edgar

**Edgar** er et mannsnavn med opprinnelse i det gammelengelske navnet *Eadgar*, dannet av *ead*, «rikdom, lykke», og *gar*, «sverd». *Játgeirr* var en norrøn form av navnet.

## Utbredelse
*Edgar* var et vanlig navn i England på 700- og 800-tallet.

Navnet *Edgar* var mest brukt i Norge fra 1910- til 1950-årene og hadde en popularitetstopp med 0,2 % i 1936.

|}

## Kjente personer med navnet
Personene i listen er ordnet kronologisk etter fødselsår.
* Edgar av England (ca. 943 – 975), konge av England
* Edgar Aetheling (ca. 1052 – ca. 1125), engelsk prins
* Edgar av Skottland (ca 1080 – 1107), konge av Skottland
* Edgar Allan Poe (1809–1849), amerikansk poet og forfatter
* Edgar Degas (1834&ndash;1917), fransk maler og skulptør
* Edgar Rice Burroughs (1875–1950), amerikansk forfatter
* Edgar Cayce (1877&ndash;1945), amerikansk fotograf kjent som synsk
* Edgard Varèse (1883&ndash;1965), fransk-amerikansk komponist
* Edgar B. Schieldrop (1891–1965), norsk ingeniør og professor i anvendt matematikk
* J. Edgar Hoover (1895–1972), amerikansk, direktør for FBI fra 1924 til 1972
* Per Edgar Kokkvold (f. 1946), norsk journalist og redaktør
* Edgar M. Marthinsen (f. 1954), norsk professor i sosialt arbeid
* Edgar Davids (f. 1973), nederlandsk fotballspiller 
* Edgard Gouveia, brasiliansk arkitekt
* Edgar Haugen, norsk eiendomsinvestor
* Edgard Pereira, brasiliansk rullebrettkjører

## Annen bruk av navnet
* *The Story of Edgar Sawtelle*, roman av David Wroblewski utgitt i 2008

## Navnedag
*Edgar* har navnedag i flere land, oftest 8. juli. Den norske navnedagen er .

## Referanser


## Eksterne lenker
*
Jadrin

**Jadrin** (russisk: , tsjuvasjisk: ) er en by i Republikken Tsjuvasjia i Russland. Den ligger på høyre bredd av elva Sura, rundt 70&nbsp;km sørvest for Tsjeboksary. Innbyggertall: 10&nbsp;573 (folketelling 2002).

Den ble grunnlagt i 1590 som en befestet bosetning. Den fikk innvilget bystatus i 1781.

## Referanser


## Eksterne lenker
*
Dimona

**Dimona** (, arabisk ديمونة) er en israelsk by i Negevørkenen, 36 kilometer sør for Beersheba og 35 kilometer vest for Dødehavet over Aravakløften i Sørdistriktet. Byens navn stammer fra en bibelsk by, nevnt i Josva 15, 21&ndash;22. 

## Historie
### Byen blir grunnlagt
Lokalstyret Dimona var en av utviklingsbyene som ble grunnlagt i 1950-åra under lederskap av Israels første statsminister, David Ben-Gurion. Dimona ble grunnlagt i 1953 og bosatt i 1955, for det meste av immigranter fra Nord-Afrika, som også konstruerte byens hus. Dimonas emblem (som et lokalstyre) ble vedtatt 2. mars 1961 og dukket første gang opp på frimerker 24. mars 1965.

Da det israelske nukleærprogrammet startet senere samme tiår, ble Negev Nuclear Research Center lagt i nærheten av byen fordi den på grunn av ørkenen var isolert, samtidig som det var mulig å bo der.

### Dimona i dag
På tross av en nedgang i befolkningstall i 1980-årene, begynte byens befolkning å øke i begynnelsen av den russiske immigrasjonen i 1990-årene. I dag er Dimona den tredje største byen i Negev, med en befolkning på 33&nbsp;900. Omtrent en tredjedel av byens befolkning er sysselsatt i industrien (kjemiske anlegg ved Dødehavet, som Dødehavsfabrikken, høyteknologi og klesbutikker), og en annen tredjedel i servicesektoren. På grunn av ny teknologi har mange arbeidere blitt overflødige de siste årene, hvilket gjør at arbeidsløsheten er på 10&nbsp;%. 4. februar 2008 ble en israelsk kvinne drept og 38 andre skadet av en palestinsk selvmordsbomber i et terrorangrep.

## Befolkning

Dimona er hjemmet til det svarte hebraiske samfunnet, som blir styrt av grunnleggeren og den spirituelle lederen Ben Ammi Ben-Israel. Det bor omtrent 2000 svarte hebreere i Dimona, med kontakter i Arad, Mitzpe Ramon og Tiberiasområdene. Deres offisielle status i Israel var en omdiskutert sak i mange år, men i mai 1990 ble problemet løst ved utstedelsen av først B/1-visum, og et år senere, utstedelse av midlertidig residens. Status ble utvidet til august 2003, da Israels innenriksdepartement godkjente permanent opphold.

## Transport
I begynnelsen av 1950-årene ble en jernbanelinje anlagt fra nord til sør. Jernbanen bandt Beersheba og Dimona sammen med Sentral- og Nord-Israel.

## Søsterbyer
* Andernach, Rheinland-Pfalz, Tyskland (1975)

## Referanser


## Eksterne lenker
*
Richard Wicklund-Hansen

**Richard Wicklund-Hansen** (født 4. mars 1934 i Vestvågøy, død 12. august 2017 i Oslo) var grunnlegger og eier av Wicklund-Hansen International AS, som han dannet den 14. november 1990. Han hadde alle rettigheter for Personal Assessment Test (PAT) utenfor USA. Han var en aktiv debattant i media rundt temaer som ansettelser og personlighetstester. 

Wicklund-Hansen var utdannet siviløkonom fra Handelshøyskolen BI i Oslo. Han var en veteran innen norsk sjakk og en aktiv deltager i turneringer i inn- og utland. Han innehadde mange lederverv innenfor sjakklubber i inn- og utland. I 1998 var han arrangøransvarlig for NM i sjakk i Oslo.

Richard Wicklund-Hansen var sønn av Richard Hansen, som i mange år var kontorsjef i firmaet J.M. Johansen i Stamsund.

## Litteratur
* Richard Wicklund-Hansen: *Rekrutteringsmanualen*, 2007. ISBN 9788271460457

## Referanser


## Eksterne lenker
*
Landsverk L-60

**Stridsvagn L-60** var en svensk stridsvogn produsert av AB Landsverk fra 1934. Den ble også produsert i Ungarn som 38M Toldi. Sverige eksporterte også noen L-60 til Irland.

L-60 ble produsert i fire varianter, L-60A og L-60B som hadde en 20 mm kanon som hovedbestykning, L-60C som ble ustyrt med en 37 mm kanon og L-60D som fikk nytt tårn og to mitraljøser.

Stridsvognene m/38, m/39 og m/40 var direkte videreutviklinger av L-60.
Gary

**Gary** er et mannsnavn med flere mulige opprinnelser. Det kan være:
* en kjæleform av mannsnavnet *[[Gareth]]* som har ukjent opprinnelse og betydning
* dannet av navn basert på det germanske navneleddet *ger*, «spyd»

## Utbredelse
*Gary* var et populært navn i USA fra 1930- til 1990-årene og hadde en popularitetstopp med 2% i 1951.

I England var *Gary* et populært navn fra 1950-årene til 1980-årene.

*Gary* er i dag et vanlig mannsnavn blant annet i USA, Canada og Storbritannia.

|}

## Kjente personer med navnet
Personene i listen er ordnet kronologisk etter fødselsår.
* Gary Cooper (1901–1961), amerikansk skuespiller
* Gary Fisher (f. 1950), amerikansk sykkeloppfinner
* Gary Moore (1952–2011), irsk gitarist og sanger
* Gary Louris (f. 1955), amerikansk gitarist og sanger
* Gary Oldman (f. 1958), engelsk skuespiller
* Gary Lineker (f. 1960), engelsk fotballspiller
* Gary Neville (f. 1975), engelsk fotballspiller

## Referanser


## Eksterne lenker
*